เมื่อวานไปมีอะไรกับเเฟนเเต่ไม่ใส่ถุงยางเเต่เผลอหลั่งในไปนิดหน่อยเเล้วให้เเฟนไปล้างเเล้วเเละผมก็ไปซื้อยาคุมเเต่เดือนนี้ผมมีอะไรกับเเฟนมา3ครั้งเเล้วเเละทุกครั้งก็กินหมดเเละรอบที่มีอะไรกันห่างไม่ถึงอาทิตย์เเต่ไม่อยากท้องเเล้วมีสิทธิ์ท้องไหมครับ?
สวัสดีค่ะ Teerapol,การมีเพศสัมพันธ์โดยไม่ได้ใส่ถุงยางอนามัย และมีการหลั่งน้ำอสุจิภายในช่องคลอด ก็ย่อมจะมีโอกาสตั้งครรภ์ได้ ส่วนการสวนล้างช่องคลอด ไม่ได้ช่วยลดโอกาสในการตั้งครรภ์ลงได้ อย่างไรก็ตาม หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งทั้งนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งเมื่อทานบ่อยๆ ในเวลาใกล้เคียงกัน ประสิทธิภาพก็จะลดลงไป โดยประสิทธิภาพของยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ